# fallagriezh
## Brezhoneg
### Etimologiezh

    Savet diwar an anv-gwan fallakr hag al lostger -iezh

### Anv-kadarn

fallagriezh /ˌfalaˈɡriːɛs/ hollek benel (liester : fallagriezhoù)
* Tro-spered un den fallakr
** Eo koulskoude, chomet oa unan da gontañ o fallagriezh. — (Lan Inizan, Emgann Kergidu 1, Brest, 1877, eil emb. Al Liamm 1977, p. 38.)
** [...], evit reiñ deoc'h da anaout e tlee an holl bezañ skuizh gant kement a fallagriezh, a ziskianterezh hag a grizder. — (Lan Inizan, Emgann Kergidu 1, Brest, 1877, eil emb. Al Liamm 1977, p. 191.)
** Va goad a verve dre ma kounte an Aoutrou Cren fallagriez ha krizder soudarded ar Republik; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 85.)
** Eul luc'heden a fallagriez euzuz a ieaz dre he benn, he zaoulagad a lugernaz : [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 149.)
** [...] met sarmon a rae mestr an ti, ha bep tro diwar fallagriezh ar veleien : [...]. — (Jarl Priel, Va Zammig Buhez, Al Liamm, 1954, p. 23.)
** Ne oa ket Teddy evit gouzañv e chomje un test e-tailh da ziskuilh bete pegeit en devoa kaset da benn e fallagriezh. — (Jarl Priel, An Teirgwern Pembroke, Al Liamm, 1959, p. 199.)

#### Gerioù heñvelster

* fallentez
* falloni

#### Troidigezhioù

* galleg : méchanceté benel , perversité benel , scélératesse benel , vice gourel
* spagnoleg : maldad benel